Φαίνεται πως κάποια παράξενα αντικείμενα εντοπίστηκαν ξανά από ουφολόγους να κάνουν βόλτες κοντά στο Διεθνή Διαστημικό Σταθμό (ISS).

Τον παραπάνω ισχυρισμό κατέθεσε ο γνωστός συνωμοσιολόγος, Σκοτ Γουάρινγκ, στο μπλογκ του «ET Database»(Εξωγήινη Βάση Δεδομένων) – το ευφάνταστό όνομά του αποκαλύπτει και το ανάλογο περιεχόμενο-, εξηγώντας ότι παρακολουθούσε τη ζωντανή μετάδοση από την κάμερα της NASA, όταν πρόσεξε πως η κάμερα ζούμαρε «σε ένα παράξενο αντικείμενο που ερχόταν από κάτω από τον Διαστημικό Σταθμό». Ωστόσο, η αυθεντικότητα του βίντεο δεν μπορεί να εξακριβωθεί.

Τρομοκρατημένοι οι εξωγήινοι από τον κορονοϊό εγκατελείπουν τη Γη, σύμφωνα με τον ουφολόγο

«Πιστεύω ότι αν ήταν κάψουλα, θα είχε πάει σε χαμηλή γήινη τροχιά και μετά χαμηλότερα στο έδαφος. Αλλά όταν το αντικείμενο εκτοξεύτηκε στο βαθύ διάστημα, κυριολεκτικά μου τρέλανε το μυαλό», έγραψε ο ουφολόγος.

Αξίζει να σημειώσουμε ότι ο συνωμοσιολόγος συμπεριέλαβε στην «εξίσωση» και την έξαρση του φονικού κορονοϊού. «Εξαπλώνεται σαν πυρκαγιά εκτός ελέγχου», με τον συνωμοσιολόγο να αναφέρει ότι οι εξωγήινοι που μπορεί να βρίσκονται στη Γη ίσως θελήσουν να εγκαταλείψουν τον πλανήτη.

«Εάν αυτό είναι αλήθεια, περιμένω να δω μεγάλη αύξηση στις θεάσεις UFO, καθώς θα εμφανίζονται από υπόγειες βάσεις και αφήνουν την ατμόσφαιρα της Γης», προειδοποίησε ο λάτρης του ανεξήγητου, Σκοτ Γουόρινγκ.

Δείτε το βίντεο: